Kom bietjie mooi wêreld toe!
Ons woon in Sabie, Mpumalanga. Ons het twee jaar gelede besluit om gastekamers hier by ons Lieweheksiehuisie teen die bult vir reisigers aan te bied. Omdat ons self so graag reis, wou ons die regte fasiliteite aanbied wat mense sou nodig hê wanneer hulle dié pragtige omgewing wil kom verken. Bietjieslaap en Kleinbietjieslaap is eenvoudige, eerlike verblyf teen goeie tariewe.
Die twee en-suite eenhede het eie ingange, onderdakparkering, 'n kombuishoek, koffie- en teefasiliteite, linne, handdoeke, ens. Elke eenheid beskik oor 'n dubbelbed, televisie met OpenView, Wi-fi, ens.
'n Braai buite, bankies om die uitsig te bewonder en ons vars lug belowe om gaste 'n heerlike kort verblyf te bied.
Ons is na aan al die wonderlike besienswaardighede van die Panorama-gebied.
Vir meer inligting, kliek hier. Die kalender op Lekkeslaap toon aan wanneer daar plek beskikbaar is.
Bespreek ook direk by ons hier en kry 10% afslag.
Sien julle hier een van die dae!
BietjieSlaap op Lekkeslaap
Sluit aan by ons Facebook-blad
Die Lieweheksiehuis op die bult in Sabie
Ons huis is een van die oudste wonings in die dorp en was 93 jaar gelede slegs enkele meters van die heel eerste hospitaal (is al vir jare 'n privaathuis,
'n paar huise van ons af).
Daar word bespiegel of ons plek nie moontlik deur die destydse matrone bewoon is nie. Aan die anderkant van die hospitaal het die eerste hospitaaldokter, dr Ovendale, gewoon. Die eienaars bied vakansieverblyf daar aan.
Die hospitaal het op 12 Junie 1924 oopgemaak toe die deure met groot gebaar deur die Suid-Afrikaanse goewerneur, Lord Athlone, met 'n goue sleutel oopgesluit is.
Reg oorkant die ou hospitaal was die verpleegsterstehuis en lykshuis (twee huise van BietjieSlaap af).
Ons vra ons gaste mooi om, indien hulle dalk onverwags wasige figure in die straat raakloop, hulle asseblief nie saam te nooi nie! (Ons eie ou gedaante hou van sy privaatheid!)